PENGEGALoppen.

oppgave 3

av arild orholm aa1a


Kroner en, kroner to, kroner tre, kroner fire, kroner fem, kroner seks, eller, nei, er det en tikroning? Nei, det er da en krone, eller? Femmer? Femtiøring? Bertha, hva er dette for noe? Og dette? Tyvekroning?


Gubben satt i kveldinga, og ergra seg over tellinga...


Dette med penger har aldri vert noe enkelt tema, og nå som de endrer pengene like ofte som golfballer skifter hull, er det i hvert fall ikke blitt noe enklere. Det har liksom blitt et såkalt felles problem for alle i Norge. Endelig er flertalet enig med seg selv. Hva skal vi med nye penger? Vi er da rike nok som det er, eller? Det er nok fordi vi tener så mye penger på dette med oljeboring i Nordsjøen, at vi må lage mer. Og kanskje har de skapt nye arbeidsplasser med dette å lage nye penger. Kanskje det blir den nye trenden, dette med pengemakeri. 


-Jeg er lege, jeg. Hva er du?


-Jeg er arbeidsledig. 

Det har aldri vert noe å være stolt av det, fram til nå.


-Ååhhh, så du lager penger, du? 


-Jepp.


-Du verden min gode mann, jeg visste det ville bli noe ut av deg også. Hva sier du med lunch en dag?


-Nei takk, jeg henger ikke ut med slike lavtliggende folk.


-Neivel, jeg skjønner. Unnskyld at jeg brukte av din dyrebare tid. Unnskyld så meget.


Kanskje det blir egen linje på videregående skoler, og til og med egne universiteter og høyskoler med pengemakerilinjer. Det blir tøft, at en må ha seks i gjennomsnitt for å komme inn på pengestudier. 


-Hva skal du bli?


-Pengemaker, hvis jeg får gode nok karakterer.


-Ha, du? Pengemaker? Jada.


Det å kjenne filmstjerner og musikkstjerner blir ingenting i forhold til å kjenne en pengemaker.


-Jeg kjenner søstera til han i "Den Siste Pengemaker". Så bare pass deg.


-Ha, Bestemora mi kjente en som var nabo til en som var fetter med en som bodde like ved en som kjente en som var pengemaker, så skygg unna!


Det blir liksom det store, en gang i framtida.


Men det er jo nå den store diskusjonen holder på. Trenger vi disse nye pengene? Mitt svar er NEI. Med en gang dere får igjen en NY tikroning be om å få en gammel en, eller nekt å ta imot. Eller dersom du liksom ikke tør det helt så kan bare se bort når du får igjen pengene, og de som er så nye at du holder på å bli blendet av dem så stikk dem i en konvolutt og send dem til meg så skal jeg sørge for å la de ansvarlige få høre det. Ja, dere hørte riktig, jeg skal ta på meg det ansvaret, helt uten omkostninger! Det er fordi det enda finnes en og annen sjel her i verden med ærlige hensikter.


Dersom vi skal tro på noen, de som sier at det finnes liv ute i verdensrommet, så tror jeg at jeg vet hvem de krever å få snakke med når de kommer hit. (Jeg har oversatt fra Marsiansk slik at alle skal forstå dette)


-Vi ønsker å snakke med deres øverstkommanderende.


-Dette er Sven Penge-Friis, vår verdens mektigste pengemaker.


-Vi har bestemt oss å ta over denne planeten, vi anbefaler dere å flytte dere slik at vi ikke må bruke makt.


-Det kan jeg ikke godta, men dersom du kommer bort her så kan vi diskutere om ikke jeg kan lage en tikronesmynt med deg på? Hviske, tiske.. Så er vi enige da?


Og så var planeten vår reddet igjen av fremtidens verdensherskere, de store Pengemakerene.


Men hva gjør de med alle de gamle pengene? Er det noengang noen som tenker på dem? Har de store lager med gamle penger der de lager de nye, eller? Jeg har hørt at de smelter dem om! Har dere hørt noe så idiotisk? Tenk å smelte om penger, penger som folk har samlet på i årevis for å kjøpe seg noe de har hatt lyst på siden de gikk med bleier. Nei, jeg tror virkelig ikke at de som sitter med makten gjør noe så idiotisk. Jeg tror innerst inne at de sender de gamle pengene som uhjelp til land som ikke har så mye penger, slik at de igjen kan gjøre nytte for seg. Der kan folk som er fattige virkelig få bruk for dem, de har helt sikkert drømmer de vil oppfylle, de også. Jeg ville bli glad i hjerteroten dersom jeg fikk vite at pengene gikk til noen som trengte dem.


Her om dagen trodde jeg at jeg fikk igjen en falsk femtiøring, men jeg tenkte at en måtte være passe dum dersom en lagde falske femtiøringer. Det var dette med at det stod 50 ØRE NOREG 1996 som fikk meg til å lure, Noreg? Jeg har alltid trodd at dette landet ble kalt Norge. Det er ikke så mange her i landet så kaller landet vårt for Noreg, det er kun en minoritet som antageligvis har bilde av Ivar Aasen over senga som skriver Noreg. Antageligvis har en av disse nynorsk folkene brutt seg inn der de lager nye femtiøringer og "fikset" på pengene slik at det nå står Noreg på dem. Og dette ble ikke oppdaget før det var for sent.


Vi har det slik her i Norge at vi lar folk fra andre land få bo i Norge dersom de har en god grunn til det. Jeg har ingenting i mot innvandrere jeg, faktisk er jeg litt bekymret for dem nå, ettersom de ikke vet hvilket land de er kommet til. -Fatima, vi er kommet feil, vi skulle til Norge, her står det Noreg på pengene, jeg skulle ha lest kartet bedre før vi stakk av. Før vi krever at de skal lære seg norsk må nesten vi som er født her bli enige om hvor vi bor.


De nye tyvekroningene er ikke så nye lenger, ikke tohundrelappene heller. Vi klarer da å leve med dem, eller? Vi mennesker er nesten som kameleonen, vi klarer å tilpasse oss de merkeligste omstendigheter. Folk bor alene midt i ørkenen, tusenvis bor i skur rundt store byer, noen bor i store steinbygninger som de kaller slott, det er til og med en riking i USA som bygger seg et hus med 95 vinduer i! Går det an å leve der? (Jeg tror antallet vinduer er symbolsk for han). Ærlig talt, jeg tror at om 50 år så ser de tilbake på oss som idioter, krangle over noe sånt. Pengene er like mye verdt for det om de ser litt annerledes ut.

